kardosdrur/scandi-wiki huggingface dataset:
Prik og Plet er Hemmelige

Prik og Plet er Hemmelige er en animationsfilm instrueret af Lotta Geffenblad, Uzi Geffenblad efter manuskript af Lotta Geffenblad, Uzi Geffenblad.

Handling 
Hjemme hos Prik og Plet er der endnu mere rodet end der plejer. Slet ikke hyggeligt eller rart. Nu skal Prik og Plet lave om, ligesom man gør på TV. På loftet finder de alle mulige ting til arbejdet: pensler, spande, tapet og en stige. Da de bliver færdige, er deres hjem både hemmeligt og hjemligt...

Referencer

Eksterne henvisninger 
 

Danske film fra 2011

Film fra Danmark (administrationskategori)
Animationsfilm fra Danmark
Pigerne i 4.b

Pigerne i 4.b er en børnefilm instrueret af Vibe Mogensen efter manuskript af Vibe Mogensen og Anders Riis-Hansen.

Handling 
Hjerteveninde, stenveninde, bedsteveninde - afgørende begreber for pigerne i 4.b. Denne dokumentarfilm handler om venindeskab på godt og ondt. Umærkeligt følger filmholdet pigerne i skolen og på lejr, hvor store dramaer udspiller sig. Dramaer med klassiske temaer og en arketypisk rollebesætning: prinsessen, rivalinden, hjælperen, budbringeren og alle de andre. Drengene eksisterer, men langt ude i følelsernes horisont. Forholdet til veninderne, dét er alvor. Det er dét, det hele handler om.

Referencer

Eksterne henvisninger 
 

Danske film fra 1999

Børnefilm fra Danmark
Honda Honda

Honda Honda er en dansk kortfilm fra 1996 med instruktion og manuskript af Pernille Fischer Christensen.

Handling 
Honda Honda møder barmhjertighedens engel i New York.

Referencer

Eksterne henvisninger 
 

Danske film fra 1996

Kortfilm fra Danmark
Derry Irvine, baron Irvine af Lairg

Alexander Andrew Mackay Irvine, baron Irvine af Lairg, PC, QC, (født 23. juni 1940), kendt som Derry Irvine, er en britisk (skotsk) politiker fra Labour. Han er advokat, dommer og medlem af Overhuset. Han har været lordkansler.

Medlem af Overhuset 
Derry Irvine blev medlem af Overhuset i 1987. Han var Labours skyggelordkansler fra 1992 til 1997.

Lordkansler 
Derry Irvine var lordkansler fra 1997 til 2003. Som lordkansler var han leder af det britiske retsvæsen (især med beføjelser i England og Wales). Desuden var han regeringsudpeget formand for Overhuset (Lord Speaker).

Lord High Chancellors
Hr. Paul

Hr. Paul er en dansk kortfilm fra 1993, der er instrueret af Ib Makwarth efter eget manuskript.

Handling 
Hr. Paul spiller engelsk horn. Ensom står han på sin altan og spiller. Hele dagen. Grundigt forbereder han sig. Om eftermiddagen kører hr. Paul gennem København for at indtage sin plads i symfoniorkestret og udfylder sin meget lille del af Antonín Dvořáks Symfoni nr. 8. Derefter kører hr. Paul glad og tilfreds hjem til sin fine lejlighed, sin rødvin, kaffe og cognac og en god pibe tobak.

Referencer

Eksterne henvisninger 
 

Danske film fra 1993

Kortfilm fra Danmark
Rart at være ren

Rart at være ren er en dokumentarfilm instrueret af Ib Dam efter manuskript af Henning Nystad.

Handling 
Huden er menneskets naturlige panser; den kan tage imod temmelig kraftige stød og slag uden at gå itu, og den virker som varmeregulator. Men sved og snavs hæmmer funktionerne og er grobund for bakterier. Derfor må huden renses og plejes. Også af hensyn til samværet med andre må man holde sig ren, og i hvert fald må hoved, hals, armhuler, hænder, skridt og fødder daglig have en omgang med vand og sæbe, og undertøjet må skiftes tit. Har man ikke baderum, hvor man bor, bør man gå på badeanstalt en gang om ugen. Det er ulejligheden værd, for det er rart at være ren; det giver en følelse af velvære og sikkerhed.

Referencer

Eksterne henvisninger 
 

Danske film fra 1957

Dokumentarfilm fra Danmark
Hvileløse hjerte

Hvileløse hjerte er en dansk kortfilm fra 1996, der er instrueret af Torben Skjødt Jensen efter manuskript af ham selv, Søren Frellesen og Anders Thomas Jensen. Filmen er baseret på Peter Seeberg novelle En kort historie fra 1976.

Handling 
Hugo er 18 år og arbejder på et autoværksted i en provinsby, spiller billard med vennerne og er lidt småforlovet med den yngre Betina. Men Hugo er utilpasset. Han vil noget andet, men ved ikke hvad - og i øvrigt har han svært ved at tage sig sammen. Men så sker der noget. Han møder den noget ældre sygeplejeelev Esther.

Referencer

Eksterne henvisninger 
 

Danske film fra 1996

Kortfilm fra Danmark
Den giftige

Den giftige er en naturfilm instrueret af Adam Schmedes efter manuskript af Peter I. Lauridsen.

Handling 
Hugormen er giftig og frygtet, men den er ikke spor aggressiv. Selv når den skal slås med en rival om en hun, ligner kampen mest en elegant dans. Og når vinderen har parret sig med hunnen, får taberen lov til at komme til bagefter. Hans penis har modhager, og han sidder uhjælpeligt fast, så længe parringen varer. Filmen handler også om snoge, der klatrer i buske, og om markfirbenet, som er en hidsigprop og slås for et godt ord. En fortællende naturfilm, hvor den viden, man får om de tre danske krybdyr, formidles via oplevelsen af dens livsvilkår. Andre film af samme instruktør: »Den sjove - perleøglen«, »Den stolte - kongen af Provence - øglesnogen« og »Adam i insekternes paradis«.

Referencer

Eksterne henvisninger 
 

Danske film fra 2002

Naturfilm fra Danmark
Instalment - Abzahlung - Tempérament - Afbetaling

Instalment - Abzahlung - Tempérament - Afbetaling er en dansk dokumentarfilm fra 1974 med instruktion og manuskript af Henning Nystad.

Handling 
Humoristisk fabel om afbetalingssystemets velsignelser - og dets konsekvenser.

Referencer

Eksterne henvisninger 
 

Danske film fra 1974

Dokumentarfilm fra Danmark
Løvinden

Løvinden er en dansk film fra 2004, der tegner et portræt af skuespillerinden Bodil Udsen. Filmen er tilrettelagt og instrueret af Vibeke Muasya.

Handling 
Hun er kendt for sin store latter, sit store temperament og for en række pragtpræstationer på de danske teaterscener, på film og tv, fra Winnie i Samuel Beckets »Glade dage« til den bramfri Emma i »Huset på Christianshavn«. Denne portrætfilm følger Bodil Udsen på en rejse til Afrikas åbne savanne; en rejse blandt vilde dyr og en rejse i kunsten at leve og kunsten at dø langsomt. Bodil Udsen fortæller om sit liv, om at være grådig, om at elske, at savne, - og om at blive gammel.

Referencer

Eksterne henvisninger 
 

Portrætfilm fra Danmark
Danske film fra 2004
Ansigtet

Ansigtet er en kortfilm, der er instrueret af Svend Ploug Johansen efter eget manuskript.

Handling 
Hun er ung, smuk og forelsket. Pludselig står en mørk skikkelse foran hende. Dagen er kommet, hvor Døden viser sit sande ansigt.

Referencer

Eksterne henvisninger 
 

Danske film fra 2012

Kortfilm fra Danmark
Hvornår kommer strygerne

Hvornår kommer strygerne er en dansk kortfilm fra 1998 med instruktion og manuskript af Jacob Banke Olesen.

Handling 
Hun har langt hår, men skulle det hellere være kort? Hun har en kæreste, men er han den rigtige? Det er ikke til at vide, når man er ung, selvcentreret og tilværelsen måske lige er ved at blive lidt for velordnet. Hun må dog vide, hvad hun vil, mener den ulykkelige kæreste, der næsten ikke kan overskue at skulle vinde hende hver eneste dag. Godt, så vil hun i hvert fald have tid til at finde ud af det. Hun beder kæresten flytte over til en kammerat, og så løber historien af tilfældighedernes og skæbnens uransaglige veje og vildveje, indtil handlingens tråde igen samles og historien stopper umiddelbart før, de igen knyttes: I det øjeblik hvor strygerne plejer at sætte ind, når der er tale om en rigtig 'filmhistorie'.

Referencer

Eksterne henvisninger 
 

Danske film fra 1998

Kortfilm fra Danmark
Hund bider mand

Hund bider mand er en kortfilm instrueret af Nina Søs Vinther efter eget manuskript.

Handling 
Hund forelsker sig i fødder. Jagter dem gennem byens farer og forhindringer mod føddernes endeligt.

Referencer

Eksterne henvisninger 
 

Danske film fra 1995
Kortfilm fra Danmark
The dog who was a cat inside

The dog who was a cat inside er en animationsfilm instrueret af Siri Melchior efter eget manuskript.

Handling 
Hunden, der er kat indeni, bor i Paris og er så ensom og ulykkelig, at den ender med at komme op at slås med sig selv, fordi katten og hunden hele tiden bliver sure på hinanden. Så falder den i Seinen, hvor katten og hunden svømmer i hver sin retning. Den opdager så, at den kun kan overleve, hvis katten og hunden svømmer i samme retning. Da den kommer op, møder den en kat, som er en hund indeni.

Referencer

Eksterne henvisninger 
 

Danske film fra 2003
Animationsfilm fra Danmark
Levende ord - fællesskab og demokrati

Levende ord - fællesskab og demokrati er en dokumentarfilm instrueret af Dola Bonfils efter manuskript af Dola Bonfils.

Handling 
Hvad betyder ordet demokrati her i slutningen af det 20. århundrede? Er demokratiet i krise i Danmark? Filmen følger en insisterende nysgerrig Ebbe Kløvedal Reich. Først i dialog med danske politikere. Senere på rejse i Afrika, hvor Kløvedal er fast besluttet på at sætte sine forestillinger og fordomme om ideelle samfundsindretninger på prøve. Kløvedal besøger Naam-bevægelsen i Burkina Faso, hvis stifter Bernard Ouedraogo har udviklet et kvalitativt demokrati på basis af ideer og praksis, der minder om den danske andelsbevægelse. Men er vi parate til at lære af afrikanerne?

Referencer

Eksterne henvisninger 
 

Danske film fra 1996

Dokumentarfilm fra Danmark
Defamation

Defamation er en dansk dokumentarfilm fra 2009, der er instrueret af Yoav Shamir efter manuskript af ham selv, Karoline Leth og Danny Wool.

Handling 
Hvad er antisemitisme? Og eksisterer begrebet stadig to generationer efter Holocaust? Den israelske instruktør Yoav Shamir begiver sig ud på en verdensomspændende rejse med det formål at undersøge, om "det gamle had" mod det jødiske folk stadig findes. Filmen præsenterer en række jødiske debattører med markante, men forskellige holdninger, som giver deres bud på den moderne fremstilling af begrebet antisemitisme. I filmen medvirker blandt andre historikeren Norman Finkelstein, forfatterne Stephen Walt og John J. Mearsheimer, samt instruktørens bedstemor, som påstår, at hun er 'den rigtige jøde'. Filmen eksisterer på grænsen mellem antizionisme, der afviser forestillingen om en jødisk stat, og antisemitisme, afvisningen af jøder. Bruges den første som undskyldning for den anden? Og er der en forskel mellem nutidens antisemitisme og den almindelige, gamle racisme, som berører alle minoriteter?

Referencer

Eksterne henvisninger 
 

Danske film fra 2009

Film fra Danmark (administrationskategori)
Antisemitisme
Dokumentarfilm fra Danmark
Og så elsker jeg gyllelugt En film om filosofi med børn

og så elsker jeg gyllelugt En film om filosofi med børn er en dokumentarfilm instrueret af Marianne Albeck efter manuskript af Marianne Albeck.

Handling 
Hvad er drømme, og hvad er virkeligheden? Hvad er fantasi, og hvad er fornuft? Hvad sker der, når vi dør, og er det retfærdigt, at alt dør? Disse spørgsmål og mange andre har børn i en 3. klasse i Sønderjylland kommentarer til eller fabulerer over i en livsbekræftende form. Læreren Per Jespersen snakker filosofi med børnene som led i en undervisning, hvor intet facit gives, og hvor børnenes holdninger og tanker er i centrum. Filmen henvender sig til forældre og pædagogiske fagfolk.

Referencer

Eksterne henvisninger 
 

Danske film fra 1989

Dokumentarfilm fra Danmark
Loops

Loops er en dokumentarfilm instrueret af Steen Schapiro efter manuskript af Steen Schapiro.

Handling 
Hvad er forholdet mellem porno og dagligdags kultur? I fem eksperimentelle sex-sekvenser udfordres publikum ved på en gang at opleve vild, hardcore sex på tværs af køn og klicheer, samtidig med at elskerne ser os i øjnene og fortæller os om spiritualitet, politik, graviditet, feminisme og meget mere.

Referencer

Eksterne henvisninger 
 

Danske film fra 2012

Dokumentarfilm fra Danmark
Den magiske gletsjer

Den magiske gletsjer er en dansk dokumentarfilm fra 1998 med instruktion og manuskript af Asger Thor.

Handling 
Hvad gemmer sig i den magiske gletsjer der oppe på Island, som Jules Verne og Halldor Laxness skrev om, og som en af de islandske sagaer handler om. Hvorfor tror de, der bor rundt om den, at den kan give dem kraft og energi således, at de kan arbejde i døgndrift? Hvorfor kommer mennesker rejsende langvejs fra hver sommer for at indgå en pagt med væsenet i gletsjeren. Hvad skjuler sig i disse ismasser?

Referencer

Eksterne henvisninger 
 

Danske film fra 1998

Dokumentarfilm fra Danmark
Den sidste dør

Den sidste dør er en kortfilm instrueret af Saied Masoudian efter eget manuskript.

Handling 
Hvad gør en præst, når han selv er i krig med sin gud? Vender han det blinde øje til andres problemer? En dreng får tæsk af sine legekammerater og søger ly i kirken. Han kommer ind, men mod præstens vilje.

Referencer

Eksterne henvisninger 
 

Danske film fra 2007
Kortfilm fra Danmark
Kærlighed Ca. 1995

Kærlighed Ca. 1995 er en dansk eksperimentalfilm fra 1995 med instruktion og manuskript af Benn Q. Holm.

Handling 
Hvad har hun lavet, mens han var på landet? Nu er han tilbage i byen og mens hun klæder sig på, klæder han sig af, ord for ord, i en indædt monolog.

Referencer

Eksterne henvisninger 
 

Danske film fra 1995

Eksperimentalfilm fra Danmark
Kun en 2-øre

Kun en 2-øre er en dokumentarfilm instrueret af Ib Dam efter manuskript af Albert Mertz.

Handling 
Hvad kan man få for en to-øre? Filmen besvarer spørgsmålet med at vise nogle smukke billeder fra julemærkehjemmene, som er bygget og opretholdes ved salget af julemærkerne, der sælges for to øre stykket. 7 julemærkehjem og 1800 små rekonvalescenter årlig er tal, der fortæller, hvad en to-øre, der er givet rigtigt ud, er værd.

Referencer

Eksterne henvisninger 
 

Danske film fra 1954
Dokumentarfilm fra Danmark
Trylle og tøjdyrene 2 - En rævepels

Trylle og tøjdyrene 2 - En rævepels er en børnefilm instrueret af Jannik Hastrup efter eget manuskript.

Handling 
Hvad skal man dog finde på, når TV'et bryder sammen? Trylle keder sig, og tøjdyrene prøver at finde ud af, hvad det betyder. Deres forsøg ender i en cirkusleg. Blandt tilskuerne er en skummel ræv, som bortfører primadonnaen. Vennerne starter forfølgelsen, og mor er vred, fordi Trylle igen leger med hendes ting. Se også »Trylle og tøjdyrene 1 - den gyldne ring«.

Referencer

Eksterne henvisninger 
 

Danske film fra 1985

Børnefilm fra Danmark
You can't eat fishing

You can't eat fishing er en kortfilm instrueret af Kathrine Windfeld efter manuskript af Ola Saltin.

Handling 

Hvad sker der, når en kvindelig polsk kapitalist møder to danske dovne velfærdsdrenge? På en jobaktiveringstur til Polen møder Jens den polske pige Renata. En dag banker det på døren hos Jens i København. Udenfor står Renata med en stor kuffert. Hun flytter ind, og de to indleder et forhold. Renata opdager dog hurtigt, at Jens ikke laver så meget andet end at fiske, drikke øl og drømme om sit store gennembrud - et trygt og roligt liv betalt at staten. Men Renata har andre planer.

Referencer

Eksterne henvisninger 
 

Danske film fra 1999

Kortfilm fra Danmark
Voldtægt som krigsvåben (film)

Voldtægt som krigsvåben er en dokumentarfilm instrueret af Annette Mari Olsen, Katia Forbert Petersen efter manuskript af Annette Mari Olsen, Katia Forbert Petersen.

Handling 
Hver dag mødes en gruppe kvinder i en forening beliggende i forstad til Sarajevo. Alle har de en fælles historie. Foreningen er filmens omdrejningspunkt og her finder vi filmens udspring. Under krigen på Balkan i årene 1992-1995 bliver mellem 40-50.000 kvinder udsat for voldtægt. Voldtægt bliver brugt som krigsstrategi, på samme måde som vi er vidne til, gennem mange hundrede års krigshistorie. I filmen oplever vi, hvordan massevoldtægt ødelægger, ikke kun kvinderne som er udsat for voldtægt, men også hele familier og samfund i flere generationer. For disse ofre er juridisk retfærdighed det eneste håb om at opnå fornyet selvværd og integritet.

Referencer

Eksterne henvisninger 
 

Danske film fra 2014

Dokumentarfilm fra Danmark
Os og Tinget

Os og Tinget er en dokumentarfilm instrueret af Christel Jakobsen efter manuskript af Christel Jakobsen.

Handling 
Hver dag året rundt vælger vi. Nogle valg ser måske vigtigere ud end andre, men de påvirker alle sammen vores hverdag og den måde, vi er til på. Nogle valg angår ikke kun os selv, men har betydning for hele det samfund, vi er medlemmer af. Her er det nødvendigt med dialog og et sæt spilleregler, men det er umuligt at lade flere millioner mennesker udtrykke deres meninger efter tur, når der samtidig skal træffes beslutninger. Derfor har vi valgt at lade os repræsentere af mennesker, der har holdninger og synspunkter, der ligner vores egne mest muligt, og som kan lovgive på vores vegne. De ydre rammer for det repræsentative danske demokrati finder vi på Christiansborg i København. Midtpunkt for folkestyret. »Os og Tinget« gennemgår folketingsarbejdet og rettigheder og pligter i det danske demokrati samt spørger to unge folketingsmedlemmer om deres syn på liv og arbejde på Christiansborg.

Referencer

Eksterne henvisninger 
 

Danske film fra 1993

Dokumentarfilm fra Danmark
Tre somre

Tre somre er en kortfilm instrueret af Carlos Oliveira efter manuskript af Carlos Oliveira, Morten Kirkskov.

Handling 
Hver sommer kommer udenlandsdanskeren Jørgen sammen med sin kone hjem til Danmark. Her mødes de med Birgitte, Peter og deres søn Thomas, som har et sommerhus i nærheden. Jørgen og Thomas har noget tilfælles, og efter de andre er gået i seng, går de en tur på stranden, hvor Jørgen konfronterer Thomas og spørger, hvorfor han er så trist. Thomas vil have en hemmelighed til gengæld for sin egen. De afslører hver deres hemmelighed, og det får store konsekvenser for de efterfølgende somre og for deres indbyrdes forhold.

Referencer

Eksterne henvisninger 
 

Danske film fra 2006

Kortfilm fra Danmark
Karavanen

Karavanen er en dansk dokumentarfilm fra 2005, der er instrueret af Dan Säll efter manuskript af Ingrid Poulsen.

Handling 
Hvert år i september begiver en gruppe Toubou kvinder i Niger sig ud på en 600 kilometer lang rejse gennem Sahara. Filmen følger karavanen og forklarer, hvordan de finder vej i ørkenen, og hvordan kvinder, børn og kameler overlever den barske tur. Med på kvindekaravanen er den danske antropolog Ingrid Poulsen, der forsker i nomadiske livsformer. Hun er optaget af at finde ud af, hvorfor kvinderne tager ud på rejsen, og hvad den betyder for dem.

Referencer

Eksterne henvisninger 
 

Danske film fra 2005

Sahara
Dokumentarfilm fra Danmark
Råt for usødet

Råt for usødet er en dokumentarfilm skrevet og instrueret af Jens Arentzen.

Handling 
Hvert år søger tusindvis af unge mennesker ind til elevskolerne, alle med et brændende ønske om at blive skuespiller. Hvorfor? Filmen »Råt for usødet« følger fire unge skuespilleraspiranter, der med forskellig succes gennemfører en to-dages Masterclass under ledelse af skuespiller og instruktør Jens Arentzen. Filmen afdækker, at der bag længslen efter at blive skuespiller ofte ligger private motiver om at få "hul igennem". Som publikum får vi indblik i aspiranternes erkendelsesproces, - og hvordan de på deres egen krop og sjæl erfarer, om de har potentialet til at blive skuespiller eller ej. »Råt for usødet« er på en og samme tid et psykologisk portræt af de unge skuespilleraspiranter og en undersøgelse af, hvad der skal til for at forføre en teatersal eller et filmkamera.

Referencer

Eksterne henvisninger 
 

Danske film fra 2000

Dokumentarfilm fra Danmark
Lakshmi and me

India Steps - Lakshmi and me er en dansk dokumentarfilm fra 2007 med instruktion og manuskript af Nishtha Jain.

Handling 
"Hvilken synd har jeg begået, siden jeg skulle fødes som en kvinde?" undrer Lakshmi sig. Hun er 21 år og tjenestepige i Mumbai. Hun arbejder 10 timer om dagen, 7 dage om ugen. En af hendes arbejdsgivere gennem flere år er instruktøren Nishtha Jain. I denne dokumentarfilm skildrer hun deres indbyrdes forhold og følger Lakshmi hjemme hos hende selv, hvor hun er chefen, og i andre husholdninger, hvor hun er tjenestepigen. Nishtha filmer gennem halvandet år med dramatiske omskiftninger, hvor blandt andet sygdom og et kærlighedsforhold skaber uforudsete problemer for Lakshmi. Efterhånden som Nishtha bliver trukket mere og mere ind i Lakshmis liv, er hun tvunget til at sætte spørgsmålstegn ved mange af de ting, hun tidligere har taget for givet i sit eget liv.

Referencer

Eksterne henvisninger 
 

Dokumentarfilm fra Danmark
Danske film fra 2007
State Of Bliss

State Of Bliss er en kortfilm instrueret af Kenneth Bo Sperling efter manuskript af Kenneth Bo Sperling.

Handling 
Hvis de virkeligt spændende kunstnere er sindsyge, så må man, ved at blive sindsyg, kunne blive en virkelig spændende kunstner, tænker vores hovedperson. Han lægger sig i et badekar for at vente på, at hans hjerne kortslutter og sender De Blå Bjerge i hans retning.

Referencer

Eksterne henvisninger 
 

Danske film fra 2000

Kortfilm fra Danmark
Dagbog fra Hongkong

Dagbog fra Hongkong er en dansk dokumentarfilm fra 2005 med instruktion og manuskript af Jesper Heldgaard og Bo Illum Jørgensen.

Handling 
Hvis det ikke lykkes at få forhandlingerne i Verdenshandelsorganisationen, WTO, tilbage på sporet under WTO-konferencen i Hongkong i 2005, risikerer de globale handelsregler blive afløst af et virvar af individuelle aftaler, som vil stille små og fattige udviklingslande svagere. Filmen følger især de mange danske aktører under konferencen og fortæller, hvordan det gik.

Referencer

Eksterne henvisninger 
 

Danske film fra 2005

WHO
Dokumentarfilm fra Danmark
En ven for livet

En ven for livet er en dansk kortfilm fra 2014 med instruktion og manuskript af Jonas Otto Mattsson.

Handling 
Hvis ens bedste veninde er alvorligt syg og inderligt ønsker at dø, skal man så hjælpe hende? Den syge Kathrine er fast besluttet på, at hun selv vil have kontrol over, hvornår hendes død skal finde sted, men i hendes veninde Helle raser en indre kamp om, hvorvidt hun skal foretage aktiv dødshjælp. Er det menneskeligt og moralsk det rigtige at gøre?

Referencer

Eksterne henvisninger 
 

Danske film fra 2014

Kortfilm fra Danmark
Krigsministeren

Krigsministeren er en dansk dokumentarfilm fra 2010 med instruktion og manuskript af Kasper Torsting.

Handling 
"Hvis man havde vidst, hvad man gik ind til, havde det været nemmere at sige nej". Sådan siger Søren Gade om sit job som forsvarsminister. Et intimt og personligt portræt af Danmarks forsvarsminister.

Referencer

Eksterne henvisninger 
 

Danske film fra 2010

Dokumentarfilm fra Danmark
Eventyret om en by

Eventyret om en by er en dansk dokumentarfilm fra 1949 med instruktion og manuskript af Ove Sevel.

Handling 
Hvis man samlede alle gigtpatienter i Danmark, ville de kunne fylde en hel by - over dette motiv er filmen bygget. De forskellige gader i byen bærer de forskellige latinske navne på de rheumatiske sygdomme. Man ser i filmen enkelte borgere i gigtens by og får i glimt et indtryk af deres tragedie. Filmen viser, hvad der gøres for at lindre patienternes lidelser og bekæmpe sygdommen, og det slås fast, at der må skaffes penge til fortsat forskningsarbejde, så gigtens by en dag kan stå tom.

Referencer

Eksterne henvisninger 
 

Danske film fra 1949

Sygdomsforebyggelse
Dokumentarfilm fra Danmark
Pebbles at Your Door

Pebbles at Your Door er en dokumentarfilm instrueret af Vibeke Bryld efter manuskript af Vibeke Bryld.

Handling 
Hvis vi boede i Paradis, havde vi ikke brug for håb. Harmonia levede et lykkeligt liv i Nordkorea blandt eliten. Men hendes virkelighed krakelerer gradvist. Den slår revner i mødet med folkets armod på landet og flyveblade fra Sydkorea. Hun ender med at skulle vælge mellem at fortsætte et liv i et forløjet paradis eller kaste sig ud på en usikker vej mod en ukendt verden udenfor. "Pebbles at Your Door" beskriver de momenter, hvor verden forandres uigenkaldeligt for Harmonia. Der, hvor forestillinger brister og nye, farligere og mere komplicerede erkendelser lurer. Hvordan heler man et menneskeliv, der i sit udspring er itu?

Referencer

Eksterne henvisninger 
 

Danske film fra 2015

Film fra Danmark (administrationskategori)
Dokumentarfilm fra Danmark